Jiri Nikkinen

| Jiri Nikkinen |
| --- | --- |
 Jiri Nikkinen Helsingin Musiikkimessuilla 2011
Henkilötiedot
Syntynyt: 10. marraskuuta 1965 (ikä 58) Helsinki
Ammatti:  muusikko, säveltäjä, sanoittaja, yrittäjä
Muusikko
Laulukielet:  suomi, englanti
Aktiivisena:  1979-
Tyylilajit:  pop, rock
Soittimet:  laulu, kitara, huuliharppu
Yhtyeet:  Clifters (1979-1992, 2002-2012?) Revolver (1993-1997) The Beatles Tribute Band (2010-) 
Levy-yhtiöt:  One Inch Rock, Warner Music Finland, Melplay, Audiovox Records Oy, Parlophone, Suomen Musiikki
  [ Muokkaa Wikidatassa ] [ ohje ]  
Jiri-Juhani Nikkinen (s. 10. marraskuuta 1965 Helsinki) on suomalainen muusikko ja lauluntekijä. Hänet tunnetaan erityisesti Cliftersin laulajana, kitaristina, sekä Beatles-musiikin tulkkina. Hän on myös luonut soolouraa ja sanoittanut lauluja muille..
Clifters on vuonna 1979 perustettu Vantaan Länsimäestä lähtöisin oleva 60-luku vaikutteinen rock-yhtye, joka ensimmäistä kertaa sai laajempaa huomiota tullessaan kolmansiksi Rock SM-kilpailussa -83. Vuotta myöhemmin ilmestyi englanniksi laulettu esikoissingle "Sitting in my room". Vaihdettuaan suomeen, vuonna 1987 yhtye palkittiin vuoden tulokkaana, kun taas kakkosalbumi Kuningatar-albumi valittiin vuoden kotimaiseksi levyksi -88. Suurin menestys saavutettiin kuitenkin Sexi on in coverlevyn myötä, vuonna 1989, levyn myydessä platinaa hyvin lyhyessä ajassa. Yhtyeen jäätyä tauolle -93 Nikkinen oli perustamassa lyhytaikaiseksi osoittautunutta Revolver-yhtyettä, jolta julkaistiin levyt Revolver (1994) ja Materiaa (1995). Hän teki myös kaksi soololevyä, Läpinäkyvää (1998) ja Sähköä (2000).
Cliftersin sanoituksista vastasi pääasiassa Jaana Rinne. Nikkinenkin alkoi hiljakseen sanoittamaan kappaleita, ja hän onkin omien projektiensa lisäksi saanut paljon sanoituksia muiden artistien levyille. Näistä tunnetuin lienee Syksyn Sävel -kilpailun vuonna 1998 voittanut ”André”.
Nikkinen sanoitti suomeksi myös  Salatuissa elämissä soineen tunnuskappaleen ”Tunteisiin” vuonna 1999.
Cliftersin "Nyt" 2004 julkaistun come back-albumin kappaleet ovat etupäässä Nikkisen sanoittamia ja säveltämiä, kuten myös 2006 ilmestyneen Bang Bang-albumin.
Nikkinen on ollut mukana monissa Beatles-aiheisissa projekteissa.
Vuonna 2001 Jiri toimi kapellimestarina TV2:den "Laulava sydän"-musiikkiohjelman jaksoissa, joissa esitettiin Beatles-kappaleiden suomennoksia eri artistivierailla.
2000-luvun Jiri on tehnyt keikkoja omien kokoonpanojensa kanssa esittäen juuri etupäässä Beatles-musiikkia, josta hänet tunnetaan kansainväliselläkin tasolla. Yhtyeineen Jiri on ollut useaan otteeseen Liverpoolin "Beatle Weekillä" edustamassa Suomea, josta on poikinut keikkoja myös Ranskaan, sekä Ruotsiin.
Vuonna 2017 Jiriltä ilmestyi pitkän tauon jälkeen uusi soolosingle ”Luullut oon, että asioilla on tapana järjestyä”, sekä "Heitä pois huolesi", jonka perään pian sooloalbumi "Viides ilmansuunta" . 2023 Nikkinen julkaisi albumin "Mä oon", jonka työryhmään kuuluivat tuottaja Jyri Riikonen, sekä muusikko Pekka Gröhn. Levy sai Soundi-lehden arviossa täydet viisi tähteä ja sitä luonnehdittiin mestariteokseksi. Vuotta myöhemmin 2024 ilmestyi Nikkisen viides sooloalbumi "Pienten koirien kaupunginosa", jossa oli mukana myös sama työryhmä, kuin edeltävälläkin albumilla.
Vuodesta 2010 asti Jiri on keikkaillut aktiivisesti yhtyeensä, Jiri Nikkinen The Beatles Tribute Band, kanssa niin kotimaassa kuin ulkomaillakin. Yhtyeen muita jäseniä ovat Jiri Bertula (basso/laulu), Teemu Aitoaho (kitara/laulu) ja Jarkko Rantanen (rummut/laulu). JNTBTB on esittänyt kaikki viralliset The Beatles-albumit  konserttisalikiertueellaan, oikeassa kappalejärjestyksessä, oikein sovituksin, sekä sävellajein, kuten ne levylläkin menevät.
Nikkisellä on kolme lasta, 2000-vuosikymmenellä syntyneet pojat Jirka, Miska ja Saska.
Jiri Nikkisen albumit kronologisesti.
Kuningas / Clifters 1987, Kuningatar / Clifters 1988, Sexi on in / Clifters 1989, Humala on Jumala / Clifters 1990, Sormus / Clifters 1991, Pirun kaunis nainen / Clifters 1992, Pop / Clifters 1993, Revolver / Revolver 1994, Materiaa / Revolver 1995, Läpinäkyvää / Jiri Nikkinen 1998, Sähköä / Jiri Nikkinen 2000, Nyt / Clifters 2004, Bang Bang / Clifters 2006, Viides ilmansuunta / Jiri Nikkinen 2017, Mä oon / Jiri Nikkinen 2022, Pienten koirien kaupunginosa / Jiri Nikkinen 2024